
1.  AUGUST  1941 


90.  Aargang 


Præsident  Heber  J.  Grants  Aabningstale 
ved  Foraarskonferencen  April  1941, 


Det  er  en  Kilde  til  stor  Glæde  og  Opmuntring  at  mødes 
med  De  Sidste  Dages  Hellige  til  denne  Konference.  Jeg  er 
taknemlig  for  de  mange  Velsignelser,  som  dette  Folk  nyder. 
Jeg  ved,  at  Herren  er  med  os,  og  at  han  i  Fremtiden  vil 
staa  os  nærmere,  om  vi  blot  vil  tjene  ham.  Det  gør  mig 
meget  bedrøvet,  at  det  skal  være  nødvendigt  for  os  at 
sende  vore  unge  Mænd  til  Hæren.  Jeg  haaber  og  beder, 
at  de  maa  være  besjælet  af  Missionæraanden,  holde  fast 
ved  deres  Idealer  og  komme  lige  saa  rene  tilbage  til  os, 
som  de  rejste.  Jeg  haaber,  vi  kan  holde  os  udenfor  Krigen. 
I,  som  er  Forældre,  gør,  hvad  I  kan  for  jeres  Sønner,  værn 
om  dem  paa  alle  Maader. 

Jeg  har  mange  Gange  før  fremholdt  følgende  for  Kirkens 
Ledere;  men  vil  atter  gentage  det:  „Jeg  beder  hver  Mand 
og  Kvinde,  som  indehaver  ledende  Stillinger  i  Kirken,  og 
hvis  Pligt  det  er  at  lære  andre  om  Evangeliet,  at  holde 
Budene,  saa  de  kan  lære  ved  et  godt  Eksempel.  Om  de 
ikke  er  i  Stand  dertil,  da  vil  vi  i  Kærlighed  forsøge  at  hjælpe 
dem  dertil.  Vi  vil  bede  for  dem,  saa  de  kan  blive  stærke 
nok  til  at  efterleve  Guds  Bud.   Finder  vi  derimod,  at  de 

ikke  ønsker  at  gøre  dette  eller  ser  sig  ude  af  Stand  dertil, 
da  maa  de  finde  sig  i  at  træde  til  Side,  saa  at  de,  som  vil 
og  kan,  kan  overtage  deres  Stillinger.  Intet  Menneske  kan 
lære  andre  det,  de  ikke  selv  tror  paa  eller  efterlever.  De 
har  ikke  Aanden  og  Inspirationen  fra  det  høje.  De  kan 
fortsat  være  Medlem  af  Kirken,  vi  vil  bede  for  dem.  Det 
gør  intet  til  Sagen  hvor  mange  Aar.  Vi  vil  ikke  lægge 
nogen  Hindring  i  Vejen  for  dem,  for  Evangeliet  lærer  os 
at  tilgive  og  have  Taalmodighed;  men  vi  ønsker  kun  gode 
og  trofaste  Mænd  og  Kvinder  som  Ledere  i  Kirken. 

St  ^Vidnesbyrd  nødvendig: 

En  Mand  har  ikke  Ret  til  at  være  Medlem  af  Stavspræ- 
sidentskabet,  Højraadet,  Grensforstanderskabet  eller  noget 
andet  præsiderende  Raad,  hvis  han  ikke  kan  staa  op  og 
sige,  at  han  ved,  at  Evangeliet  er  sandt,  samt  holder  de 
foreskrevne  Bud.  Jeg  tror  næppe,  jeg  kan  illustrere  mit 
Vidnesbyrd  og  min  Kærlighed  til  Gud  bedre  end  i,  hvad 
jeg  sagde  til  de  Hellige  i  England  for  fire  Aar  siden:  „Det 
er  aldrig  ophørt  at  være  et  Under  for  mig,  at  jeg  repræ- 
senterer Herren  her  paa  Jorden.  Mit  Samkvem  med  store 
og  værdige  Mænd,  som  har  holdt  denne  Stilling  før  mig, 
gør  mig  næsten  stum  af  Forundring  over,  at  jeg  findes  i 
Klasse  med  dem.  De  sidste  Ord,  Præsident  Joseph  F.  Smith 
sagde,  da  han  tog  mig  i  Haanden,  lige  førend  han  døde, 
var:  „Maa  Herren  velsigne  dig,  min  Dreng,  ja,  velsigne 
dig.  Du  har  et  stort  Ansvar.  Glem  aldrig,  at  dette  er  Her- 
rens Værk,  og  ikke  noget  Menneskes.  Han  ved,  hvem  han 
vil  have  som  Leder  for  sin  Kirke  her  paa  Jorden.  Han 
begaar  aldrig  noget  Fejlgreb.  Gud  velsigne  dig". 

Jeg  har  følt  min  egen  Svaghed.  Ja,  dengang  jeg  blev 
kaldet  som  en  af  de  Tolv,  stod  jeg  op  og  sagde,  at  jeg 
ikke  var  værdig  til  dette  Kald;  men  paa  samme  Tid  opstod 
denne  Tanke  hos  mig:  „Du  ved  lige  saa  sikkert,  som  du 
lever,  at  John  Taylor  er  en  Guds  Profet,  og  at  undslaa  sig 
denne  Stilling,  som  han  har  modtaget  Aabenbaring  om, 
vil  sige  det  samme  som  at  fornægte  hans  Kaldelse  som 
Profet". 

Jeg  svarede  ham:  „Jeg  modtager  Stillingen,  og  jeg  vil 
gøre   mit   Bedste".   Jeg  husker,   somom   det  var  i  Dag,  at 

det  var  med  Nød  og  næppe,  jeg  ikke  besvimede,  da  jeg 
satte  mig  ned. 

^o  fflander,  som  kæmper: 

Der  er  til  Stadighed  to  Aander,  som  kæmper  i  os.  Den 
ene  beder  os  fortsætte  vort  gode  Arbejde;  den  anden 
fremholder  vore  Fejl  og  Svagheder  og  siger,  at  vi  er 
uværdige.  Jeg  kan  med  Sandhed  sige,  at  fra  1882  til  1883 
forfulgte  denne  Aand  mig  Dag  og  Nat.  Den  sagde,  at  jeg 
ikke  var  værdig  til  at  blive  kaldt  Apostel,  og  at  jeg  skulde 
trække  mig  tilbage.  Hver  Gang,  jeg  bar  mit  Vidnesbyrd 
om  Jesu  Kristi  Guddommelighed,  at  han  er  Guds  levende 
Søn  og  Menneskenes  Forløser,  saa  var  det,  somom  en 
Stemme  raabte  inde  i  mig:  „Du  lyver!  Du  lyver!  Du  har 
aldrig  set  ham". 

Engang,  medens  jeg  var  ude  paa  en  Indianerreservation 
sammen  med  Brigham  Young,  jun,  og  en  Del  andre,  —  vi 
var  til  Hest,  —  kom  vi  til  en  smal  Sti,  som  gik  til  venstre, 
medens  der  var  en  god  Gangsti  lige  frem.  Jeg  raabte  til 
Lot  Smith,  som  jeg  red  sammen  med:  „Hvor  leder  denne 
Sti  hen?"  Han  svarede,  at  den  førte  hen  til  en  lukket  Dal, 
og  at  det  var  umuligt  at  køre  med  Vogne  derind.  Jeg  spurgte, 
om  der  var  Fare  far  Indianere  der;  men  det  var  der  ikke. 

„Jeg  vil  gerne  være  alene",  sagde  jeg  til  ham,  „følg  du 
med  de  andre".  Før  jeg  forlod  ham,  spurgte  jeg,  om  Hesten 
vilde  finde  Vej  frem  til  dem  senere,  og  det  svarede  han  ja  til. 

Som  jeg  red  frem,  havde  jeg  en  Oplevelse,  som  staar 
for  mig  som  noget  af  det  mest  virkelige  i  mit  Liv.  Jeg  saa 
et  Raad  i  Himlen  og  lyttede  intenst  til  det,  der  blev  sagt. 
Det  første  Præsidentskab  og  Apostlene  havde  ikke  været  i 
Stand  til  at  blive  enige  om,  hvem  der  skulde  udfylde  de 
to  ledige  Pladser  i  Apostelkvorummet.  De  havde  staaet  le- 
dige i  over  to  Aar.  I  dette  Raad,  som  jeg  saa,  var  Frel- 
seren til  Stede,  min  Fader  var  der,  samt  Profeten  Joseph 
Smith.  De  snakkede  om,  at  der  maatte  være  blevet  be- 
gaaet  en  Fejl,  siden  disse  ledige  Pladser  ikke  var  besat. 
De  diskuterede  om,  hvem  der  skulde  udfylde  dem,  og  at 
der  vilde  blive  sendt  en  Aabenbaring  for  at  gøre  dette 
bekendt.  De  lod  mig  endvidere  forstaa,  at  det  slet  ikke 
var  af  mig  selv,  jeg  var  blevet  ophøjet  til  en  saadan  Stil- 

ling.  Jeg  havde  ikke  gjort  andet  end  at  leve  et  rent  Liv; 
men  at  det  var,  fordi  min  Fader  saa  at  sige  havde  ofret 
sit  Liv  for  Evangeliet,  og  at  det  var  hans  Ønske,  at  jeg 
skulde  indehave  Stillingen.  Det  var  altsaa  paa  Grund  af 
hans  Trofasthed  og  ikke,  fordi  jeg  havde  gjort  mig  særlig 
værdig  til  den.  De  lod  mig  ogsaa  forstaa,  at  dette  var  alt, 
hvad  de  kunde  gøre  for  mig,  og  at  fra  den  Dag  af  vilde 
det  hvile  paa  mig,  om  jeg  vilde  leve  mit  Liv,  saa  jeg  vilde 
opnaa  Ophøjelse  eller  Fornedrelse. 

afhængig  af  <£oven: 

„Der  blev  en  Lov  uigenkaldelig  fastsat  i  Himlen,  førend 
denne  Jords  Grundvold  blev  lagt,  i  Følge  hvilken  alle  Vel- 
signelser er  forjættede,  og  naar  vi  erholder  nogen  som 
helst  Velsignelse  fra  Gud,  saa  er  det  ved  Lydighed  til  den 
Lov,  i  Følge  hvilken  Velsignelsen  blev  forjættet".  Intet 
Menneske  kunde  være  mere  ulykkelig,  end  jeg  var  fra  1882 
til  1883;  men  fra  den  Dag  af,  jeg  modtog  denne  Overbe- 
visning, har  jeg  aldrig  følt  mig  urolig  eller  været  plaget 
af  den  Tanke,  at  jeg  var  uværdig  til  at  blive  kaldt  Apostel. 

Jeg  har  været  lykkelig  i  de  to  og  tyve  Aar,  jeg  har 
staaet  som  Leder  for  denne  Kirke.  Jeg  har  følt  den  levende 
Guds  Aands  Inspiration  i  mit  Arbejde.  Fra  den  Dag,  da  jeg 
valgte  en  aldeles  fremmed  til  at  blive  en  af  de  Tolv  i  Stedet 
for  en  af  mine  bedste  Venner,  vidste  jeg,  at  jeg  havde 
Guds  Aands  Inspiration  og  Vejledning  i  dette  hans  Ar- 
bejde her  paa  Jorden.  Jeg  ved  lige  saa  sikkert,  som  jeg 
lever,  at  Jesus  Kristus  er  den  levende  Guds  Søn  og  Ver- 
dens Frelser  og  Forløser,  at  han  kom  til  Verden  for  at 
udføre  den  guddommelige  Mission  at  dø  paa  Korset  for 
Menneskene,  en  Forsoning  for  Verdens  Synder.  „Ligesom 
alle  dør  i  Adam,  saa  skal  og  alle  levendegøres  i  Kristus". 
Mig  er  der  blevet  forundt  en  virkelig  Glæde:  Jeg  har 
haft  Anledning  til  at  lade  min  Røst  høre  i  England,  Irland, 
Skotland,  Wales,  Svejts,  Tyskland,  Frankrig,  Italien,  Norge, 
Sverige,  Danmark,  Tjekkoslovakiet,  Hawaiiøerne,  Japan, 
Kanada,  Meksiko  og  alle  Stater  i  Unionen,  og  forkynde, 
at  Gud  lever,  .at  Jesus  er  Kristus,  Verdens  Frelser,  og  at 
Joseph  Smith  var  en  sand  Guds  Profet,  og  at  de,  som  har 
efterfulgt  ham,   har  været  Mænd,  som  Gud  selv  har  valgt 

til  denne  Stilling.  Jeg  siger  ikke  dette  for  at  rose  mig.  Jeg 
elsker  Jesu  Kristi  Evangelium  højere  end  alt  i  denne  Ver- 
den, og  jeg  er  her  i  Dag,  fordi  jeg  som  gammel  Mand 
ønsker  at  bære  mit  Vidnesbyrd.  Maa  Gud  velsigne  eder 
alle,  I,  som  har  Kundskab  om  Guddommeligheden  af  dette 
Værk,  at  I  maa  leve  det  saaledes,  at  I  kan  forkynde  det 
til  alle,  I  kommer  i  Berøring  med.  Dette  er  min  ydmyge 
Bøn  i  vor  Herre  Jesu  Kristi  Navn,  Amen. 

Sæt  dit  SHus  i  Ørden! 

»Øg  {Herrens  {Hrm  skal  aabenbares.  Øg  Qagen  kommer,  da  de,  som 
ikke  ville  høre  {Herrens  {Røst,  ej  heller  hans  tjeneres  {Røst,  ej  heller  give 
{Hgt  paa  {Profeternes  eller  apostlenes  Ørd,  skulle  udryddes  af  {Folket«. 
{Pagtens  Bog  1:  14. 

'Vi  lever  i  de  sidste  *3)age.  {Profetierne  givet  af  datidens  og  {\utidens 
{Profeter  er  ved  at  blive  opfyldte.  <yuds  Straffedomme  er  udøst  over  S\'a<= 
tionerne. 

3ngen  Sidste  Qages  {Hellig  skulde  forsømme  at  give  {Hgt  paa  {Rdvars= 
lerne  og  tidernes  %egn.  'teimen  er  slaaet  for  de,  som  vil  adlyde  Budene. 
%imen  er  kommet,  da  hvert  {Hedlem  af  {Kirken,  skulde  sætte  sit  {Hus  i  Ørden - 

{Hvorledes  skal  vi  sætte  vort  {Hus  i  Ørden?  Svaret  er  klart  og  tyde= 
ligt.  {Hdlyd  Budene;  følg  de  {Raad,  som  {Kirkens  JCedere  har  givet  os. 
{Hellighold  Sabbaten.  {Hold  Visdomsoldet.  'Betal  biende  og  Øasteoffer. 
{Hjælp  de  fattige. 

3  {Pagtens  Bog  156.  {Kapitel  bliver  der  givet  os  disse  {Formaninger : 

Bestræber  eder  for  at  holde  alle  eders  £efter  til  hverandre   og 

begær  ikke  det,  som  er  din  Broders. 

iHfhold  eder  fra  alt  ondt  og  fra  at  tage  {Herrens  S\avn  forfængeligt, 
thi  jeg  er  {Herren,  eders  £}ud,  ja,  eders  tfædres  £jud,  {Rbrahams,  3saks 
og  Jakobs  £)ud.  —  — 

Øphør  at  kives  med  hverandre,  ophør  at  tale  ondt  om  hverandre. 

{Hfstaa  fra  ^Drukkenskab  og  lad  {Hensigten  med  eders  'tale  være  at  op= 
bygge  hverandre. 

Øm  du  laaner  af  din  {Næste,  skal  du  give  det  tilbage,  som  du  har 
laant;  og  om  du  ikke  kan  tilbagebetale  det,  da  gaa  uden  Øphold  og  sig 
det  til  din  {Aæste,  for  at  han  ikke  skal  fordømme  dig. 

Øm  du  har  fundet  det,  som  din  {Næste  har  tabt,  skal  du  gøre  en  om= 
hyggelig  S f ter  forskning,  indtil  du  kan  give  ham  det  igen. 

2)u  skal  med  {Flid  tage  Vare  paa  det,  som  du  har,  at  du  kan  kaldes 
en  klog  {Husholder,  thi  det  er  SHerren  din  £juds  frie  £jave,  og  du  er 
hans  {Husholder 

Øg  nu  kommer  deres  Vlykkesdag,  ja,  deres  Bedrøvelsesdag,  ligesom 
en  {Kvinde,  naar  Veerne  kommer  over  hende ;  og  deres  Sorg  skal  vorde 
stor,  medmindre  de  snarlig  omvende  sig,  ja,  meget  snarlig. 

JFytter  derfor  nu,  o  3  min  {Kirkes  {Tolk,  og  3  iÆldster,  lytter  tilsam= 
men;  3  har  annammet  mit  {Rige. 

Vær  nidkære  til  at  holde  mine  Bud,  at  ikke  Straffedommen  skal  komme 
over  eder,  og  eders  {Fjender  skal  triumfere  over  eder. — 

Søskende,  lad  os  følge  {Herrens  tjeneres  {Raad,  J?ad  os  adlyde  Bude= 
ne.  <£ad  os  sætte  vort  {Hus  i  Ørden  og  tjene  {Herren. 

(%aget  fra  y>3mprovement  éra«,  december  1940). 

Præsident  Thomas  E.  Mc.  Kays  Tale 
ved  Generalkonferencen  April  1941. 


Thomas  E.  Mc    Kay. 


Mine  Søskende,  jeg  føler 
mig  meget  ringe  og  ydmyg 
i  mit  nye  Kald.  Det  er  en  stor 
Ære,  men  ogsaa  et  uhyre 
Ansvar. 

For  lidt  over  fyrretyve  Aar 
siden    stod    jeg    paa    Ogden 
Banegaard  sammen  med  mine 
Forældre  og  nogle  faa  Venner. 
Jeg  skulde  rejse  paa  min  første 
Mission.   Min  Moder  kyssede 
mig    Farvel.    Da   hun    gjorde 
det,  sagde  hun:  „Min  Dreng, 
kom   ren   hjem".   Jeg  har  al- 
drig glemt   dette   Paalæg,  og 
jeg    haaber,    naar    jeg    bliver 
afløst  fra  denne  jordiske  Mission  og  vender  tilbage  til  det 
himmelske  Hjem,  hvor  min  gode  Moder  nu  er,  at  jeg  saa 
kan  sige:   „Jeg  er  kommet  ren  hjem". 

Ved  den  samme  Lejlighed  lagde  min  Fader  sin  Haand 
paa  min  Skulder  og  sagde:  „Husk  min  Søn,  det  har  ikke 
saa  meget  at  sige,  hvor  du  arbejder,  som  hvorledes  du 
arbejder.  Du  skal  gaa,  hvor  Herren  ønsker  det  og  prøve 
paa  at  sige,  hvad  Herren  ønsker,  du  skal  sige".  Jeg  tænker 
i  Dag  paa  begge  mine  Forældre,  og  jeg  ønsker  at  ud- 
trykke min  Taknemlighed  for  dem,  for  mine  Søskende  og 
Venner.  Jeg  ønsker  ogsaa  at  udtrykke  min  Taknemlighed 
for  Kirkens  Autoriteter.  Jeg  elsker  disse  Mænd,  og  jeg  er 
taknemlig  for  denne  Stilling,  som  vil  give  mig  Lejlighed 
til  at  være  nærmere  knyttet  til  dem. 

Ord  kan  ikke  udtrykke  min  Taknemlighed  for  det  Vid- 
nesbyrd, jeg  har  angaaende  Evangeliets  Sandhed.  Jeg  øn- 
sker at  bære  eder  det  Vidnesbyrd,  mine  Søskende,  at  det 
er   Jesu    Kristi    Evangelium,    at    Hensigten    med   hvert   af 

Evangeliets  Principper  er  at  gøre  os  bedre  og  lykkeligere 
her  i  Livet.  Gud  er  vor  Fader.  Vi  er  alle  hans  Børn,  og 
han  har  givet  os  Evangeliets  Principper  for  at  gøre  os  lyk- 
kelige her.  „Mennesket  er  til  for  at  kunne  nyde  Glæde". 
Vi  behøver  ikke  at  vente  til  det  næste  Liv  for  at  kunne 
nyde  sand  Glæde,  Hvis  vi  efterlever  Evangeliets  Principper, 
kan  vi  have  en  Himmel  her  paa  Jorden. 

Jeg  ønsker  ogsaa  at  bære  Vidnesbyrd  om,  at  Joseph 
Smith  var  og  er  en  Guds  Profet,  og  at  de,  som  har  efter- 
fulgt ham,  har  været  kaldet  af  Gud.  Præsident  Grant  er 
en  Guds  Profet.  Ingen  kan  overvurdere  det  gode,  han  har 
udført,  medens  han  har  været  Præsident.  Tænk  et  Øjeblik 
paa  den  Forandring,  der  i  Dag  er  sket  med  Verdens  Holdning 
overfor  Kirken,  siden  han  er  blevet  Præsident.  Jeg  ønsker 
særlig  at  vise  eder  hans  Indflydelse  i  Europa,  som  har 
forandret  Fordom  til  Beundring.  Hvor  taknemlig  jeg  er, 
fordi  han  har  besøgt  disse  gode  Mennesker  i  den  euro- 
pæiske Mission,  og  at  mange  af  dem  har  hørt  hans  Vid- 
nesbyrd. Hvilken  Trøst  er  det  ikke  for  dem  under  deres 
nuværende  Lidelser  og  Prøvelser,  at  de  har  set  Kirkens 
Præsident  og  talt  med  ham  og  hørt  hans  Vidnesbyrd.  Jeg 
er  taknemlig  for  Anledningen,  jeg  har  at  arbejde  sammen 
med  dem,  stadig  at  være  i  Forbindelse  med  dem,  at  kunne 
opmuntre  dem.  Deres  Breve  er  mere  end  en  Opmuntring 
for  mig  paa  Grund  af  deres  Tro.  Gud  velsigne  dem.  Jeg 
er  taknemlig,  for  at  vi  har  et  Præsidentskab  og  andre  Ge- 
neralautoriteter, som  paaskønner  dem  og  forsøger  at  gøre 
alt,  hvad  de  kan  for  at  hjælpe  dem. 

Gud  velsigne  eder,  og  Gud  velsigne  mig,  at  jeg  maa 
være  tro  mod  dette  nye  Ansvar.  Jeg  paaskønner  det  af  min 
ganske  Sjæl,  ligesom  jeg  paaskønner  Evangeliet.  Maa  jeg 
altid  være  værdig  til  at  have  Guds  Aands  Bistand  i  al 
min  Gerning,  beder  jeg  i  Jesu  Kristi  Navn,  Amen. 
Anm.  Præsident  Thomas  E.  Mc.  Kay  blev  ved  denne  Ge- 
neralkonference udvalgt  som  assisterende  Apostel  tilligemed 
Marion  G.  Romney,  Clifford  E.  Young,  Alma  Sonne  og  Nicho- 
las G.  Smith.  Kirkens  store  Vækst  og  Arbejde  har  gjort  det 
nødvendigt  at  kalde  disse  fem  Mænd  som  Medhjælpere  for 
de  Tolv. 

DET    LYKKEDES. 

Ferie-Stævnet  i  København. 


Man  kunde  have  ønsket  sig  større  Tilslutning  fra  Provin- 
sens Side,  men  absolut  ingen  bedre.  De  Søskende,  som 
kom  hertil  fra  Provinsen,  var  i  sig  selv  et  fyldestgørende 
Bevis  paa  den  høje  Standard,  Provinsen  er  naaet  op  paa. 

Stævnet  blev  en  Succes  fra  først  til  sidst,  stor  Tilslutning, 
finest  muligt  Vejr,  et  omfangsrigt  gennemført  Program,  og 
ikke  mindst  den  rigtige  Fællesskabets  Aand  til  Stede  ved 
alle  Arrangementerne. 

Søndagen  den  22.  Juni  oprandt  med  straalende  Solskin. 
Efter  det  indledende  Funktionærmøde  aabnedes  Stævnet 
med  offentligt  Møde  Kl.  10.  Af  Programmet  husker  Delta- 
gerne sikkert  bedst  Stævneprologen,  skrevet  af  Julius  Ander- 
sen og  fremsagt  af  Anny  Breum  og  Københavns  Bikubepiger, 
og  Blomsteruddelingen.  (Til  Stede  ca.    150). 

Umiddelbart  efter  dette  afholdtes  et  Repræsentantskabs- 
møde mellem  Grenenes  Ungdomsforeninger  og  Hovedbesty- 
relserne, hvor  Arbejdet  for  den  kommende  Tid  blev  drøftet 
og  tilrettelagt. 

Mødet  om  Aftenen  blev  en  straalende  Oplevelse.  Inspire- 
rede Talere  forkyndte  Evangeliet  stærkt  og  alvorligt  under 
Devisen,  som  var  Stævnets:  »Lad  Alvortid  blive  Samlings- 
tid*.  En  meget  smuk  Recitation,  skrevet  af  Eva  Gregersen, 
blev  fremsagt  af  samme  Søster  med  Kvartet  og  Kor.  Denne 
fortjener  ogsaa  at  høres  i  Provinsen  ved  given  Lejlighed. 
(Til  Stede  ca.   200). 

Mandag  var  Udfiugtsdag.  Man  samledes  udenfor  Køben- 
havns Raadhus  og  blev  derpaa  vist  rundt  i  dette,  det  største 
københavnske  Bygningsværk  i  dette  Aarhundrede.  Borger- 
repræsentationens Sal,  Vielsessalen,  Bymuseet  og  meget  mere 
blev  beset  med  stor  Interesse. 

Saa  gik  vi  over  paa  den  anden  Side  af  Raadhuspladsen 
til  Politikens  Hus.  Det  blev  beset  fra  Kælder  til  Kvist,  og 
særlig  interessant  var  det,  da  de  store  Maskiner  pludselig 
gav  sig  til  at  køre  for  at  udspy  den  nyeste  Udgave  af  Avisen. 
Elskværdigt    havde    Politiken   arrangeret  en   lille   Forfriskning, 

som   kom    godt    tilpas  ovenpaa  Rundturen,  som  havde  været 
ret  anstrengende   i  den  stærke  Varme. 

Turen  gik  derpaa  ned  ad  Strøget  til  Vegetarisk  Restau- 
rant, hvor  en  fin  lille  Middag  blev  serveret. 

Om  Aftenen  kaldte  den  lokale  Ungdomsforening  til  Under- 
holdning, og  det  blev  en  virkelig  morsom  Aften.  Den  af 
Richard  Gregersen  forfattede  Sketch  »Fumlerød  Radio«  var 
saa  ustyrlig,  at  Latteren  Gang  paa  Gang  bølgede  gennem 
Sale'n.   Og  saa  blev  der  serveret  Pølser! 

Næste  Dags  Aften  blev  en  af  de  store  Oplevelser  under 
Stævnet.  Friluftsteatret  i  Dyrehaven  med  Det  kgl.  Teaters 
Kunstneres  Opførelse  af  »Der  var  engang«  havde  for  et  Par 
Dage  siden  haft  Premiere.  Og  denne  Aften,  en  stille  og  vid- 
underlig skøn  Sommeraften,  samledes  vi  under  de  store, 
grønne  Bøge  for  at  lytte  til  Drachmanns  Ord  og  P.  E. 
Lange- Mul  lers  dejlige  Musik.  Forventningerne  var  store;  men 
de  blev  rigeligt  indfriede,  og  da  Kongeparret  og  Kronprins- 
parret kom  kørende  for  denne  Aften  at  overvære  Skuespillet, 
kendte  Jubelen  ingen  Grænser.  Alle  rejste  sig,  »Kong  Christian« 
tonede  stærkt  fra  8000  Stemmer,  og  straks  efter  gjaldede 
Hurraraabene.  Saa  gik  Spillet  over  Scenen  med  Sang  og 
Musik.   Vi  glemmer  det  aldrig! 

En  Skattejagt,  særlig  for  Provinsbeboerne,  rundt  i  Køben- 
havn vakte  stor  Jubel  ved  sine  mange  Mærkværdigheder  og 
snilde  Paafund.  som  Edmund  Kaiser  havde  udpønset.  At  det 
var  et  Kioskbud,  man  skulde  finde,  naar  man  havde  faaet 
Besked  om  »en  Herre  med  kun  een  Sko,  siddende  i  Kongens 
Have«,  havde  ingen  tænkt  sig.  Vi  kiggede  alle  rundt  efter 
et  kendt  Ansigt!  Det  var  meget  morsomt,  og  nu  kender 
Provinsboerne   da   København! 

Til  Ungdomsmodel  Onsdag  Aften  fik  vi  Lejlighed  til  at 
høre  fra  næsten  alle  danske  Grene,  og  Diskussionen  gik  liv- 
ligt i  Klasserne. 

Og  saa  mødtes  vi  atter  i  Dyrehaven.  Denne  Gang  Kl.  1 
Nat  for  under  Magister  Løppenthins  Førerskab  at  vandre 
rundt  i  Skoven  hele  den  skønne,  lyse  Nat.  De,  der  var  med, 
vil  sent  glemme  denne  Oplevelse!  Og  Kl.  7  serveredes  den 
dejligste  varme  Chokolade  med  Wienerbrød  til  udenfor  Peter 
Lieps  Hus- 

Om  Torsdagen  hvilede  vi  ud.  Det  var  Fridag,  og  hver 
maatte  gøre,  som  han  havde  Lyst  til. 

Fredag  skulde  vi  igen  se  lidt  af  Københavns  Seværdig- 
heder. Først  den  pragtfulde  »Grundtvigs  Kirke«,  hvis  ene- 
staaende  Beliggenhed  paa  en  af  de  højeste  Bakker  i  Byens 
Omegn  og  egenartede  Arkitektur  gør  den  til  en  af  Køben- 
havns største  Turistattraktioner. 

Derpaa  gik  Turen  til  Charlottenlund,  hvor  vi  besøgte 
»Danmarks  Akvarium«,  Nordens  største.  De  mærkelige  og 
farveprangende  Fisk  blev  beundrede  og  stærkt  diskuterede. 

Og  saa  var  vi  naaet  til  det,  som  normalt  til  Stævnerne 
kaldes  »Banket«.  I  Aar  havde  man  valgt  at  arrangere  det 
som  Sommerfest,  og  det  skal  siges,  at  Forandringen  var 
heldig.  Et  dejligere  Sted  kunde  næppe  være  valgt  end  Re- 
staurant Bellahøj,  dejligt  beliggende  med  hele  Byen  liggende 
under  sig  selv  omgivet  af  en  stor  Park.  Og  en  stor  Sal  stod 
til  Raadighed,  hyggeligt  arrangeret  med  smaa  Borde,  hvor 
man  kunde  slaa  sig  ned,  som  man  vilde. 

Straks  under  Serveringen  begyndte  Underholdningen,  som 
varede  hele  Aftenen,  afvekslende  med  Dans.  Det  blev  en 
straalende  Fest,  som  alle  var  glade  for.  Af  Programmet  skal 
maaske  lige  nævnes  en  henrivende  lille  »Babs«,  den  i6aarige 
Frk.  Geleff,  som  maatte  synge  om  og  om  igen.  Festen  trak 
længe  ud,  men  ingen  fortrød,  at  de  blev,  skønt  de  maatte 
gaa  hjem. 

Lørdag  Eftermiddag  endnu  en  Skattejagt,  denne  Gang  til 
Hareskoven.  Desværre  svigtede  Vejret  denne  ene  Dag,  men 
Deltagerne  havde  alligevel  en  dejlig  Tur. 

Og  saa  sluttede  Stævnet  med  to  Søndagsmøder,  hvor 
igen  Provinsens  Talere  havde  Lejlighed  til  at  staa  frem  og 
bære  deres  Vidnesbyrd  om  Evangeliets  Sandhed. 

Trætte  og  mætte  af  Intryk  ser  vi  tilbage  paa  en  Uge, 
fuld  af  Oplevelser  og  Begivenheder,  en  Uge,  som  sikkert  vil 
bidrage  til  at  styrke  Kammeratskabet  mellem  de  Unge  i  vor 
Kirke,  og  som  vil  hjælpe  hver  enkelt,  naar  vi  nu  er  kommet 
ind  i  det  daglige  Arbejde  igen. 

Det  bliver  ikke  det  sidste  Ferie -Stævne! 

J.  S. 

Til  Medlemmerne  i  Den  danske  Mission. 


Som  sikkert  alle  Søskende  ved,  har  Kirken  paa  Grund 
af  de  forhaandenværende  Forhold  visse  økonomiske  Van- 
skeligheder at  kæmpe  med.  Prisniveauet  er  i  stadig  Stigen, 
Skatter,  Lys,  Gas  og  andre  offentlige  Udgifter  bliver  sta- 
dig større.  For  at  hjælpe  Den  danske  Mission  har  jeg 
efter  alvorlige  Overvejelser  tilskrevet  de  forskellige  Grene 
om  at  afholde  en  Bazar  til  Fordel  for  Missionen,  Man- 
dag den  l.  September.  Jeg  beder  indtrængende  Søskende 
og  Venner  om  at  holde  denne  Aften  i  Erindring  og  at 
reservere  den.  Vi  har  allesammen  forskellige  Ting,  som 
vi  udmærket  kan  undvære;  men  som  ved  en  Bazar  kan 
indbringe  et  pænt  Beløb. 

Søskende,  der  bor  udenfor  organiserede  Grene,  bedes 
sende  eventuelle  Gaver  til  nærmeste  Grens  Forstanderskab, 
som  da  vil  foretage  sig  det  videre  fornødne.  Lad  denne 
min  Opfordring  blive  en  Hjertesag  for  os  alle  sammen, 
saaledes  at  vi  ved  forenede  Anstrengelser  kan  hjælpe 
Kirken  og  dermed  os  selv. 

Orson  B.  West 

Missionspræsident. 


Fra  Missionsmarken. 


Sjælden  SHærkedag  i  ^København. 

Torsdag  den  17.  Juli  kunde  Brd.  Søren  Christian  Petersen,  København 
fejre  sin  90aarige  Fødselsdag,  idet  han  blev  født  i  Ørum,  Aalborg 
Amt,  den  17.  Juli  1851.  Mangt  og  meget  har  Broder  Petersen  oplevet  i 
disse  mange  Aar;  men  den  største  og  rigeste  Begivenhed  i  sit  Liv  op- 
levede han  den  Dag,  da  han  blev  Medlem  af  Guds  sande  Kirke  —  den 
29.  Juni  1889.  I  Dag,  som  for  halvtreds  Aar  siden,  er  det  Broder  Peter- 
sens største  Glæde  at  kunne  bære  sit  Vidnesbyrd  om  Evangeliets  Gud- 
dommelighed   til    Søskende    og  ^Venner,   der  kommer  og  besøger  ham. 

Maa  Herren  velsigne  denne  vor  gode  Broder  og  skænke  ham  en  lys 
og  lykkelig  Livsaften. 

Mandag  den  7.  Juli  blev  Str.  Anna  Kaiser,  Stege,  65  Aar.  Str.  Kaiser, 
der  hart  tilhørt  Kirken  i  den  lange  Aarrække  af  32  Aar,  er  en  god  og 
oprigtig  Sidste  Dages  Hellig,  der  har  et  brændende  Vidnesbyrd  om  Kirkens 
Guddommelighed.  Særlig  interesseret  er  Str.  Kaiser  i  Tempelarbejde  for 
de  døde.  Maa  Herren  velsigne  Str.  Kaiser  med  endnu  mange  lyse  og 
gode  Aar. 

Søndag  den  20.  Juli  fyldte  en  af  Brønderslev  Grens  gode,  trofaste 
Søskende,  Str.  Marthine  Thomsen,  60  Aar.  Str.  Thomsen,  der  har  tilhørt 
Kirken  i  over  33  Aar,  har  opdraget  alle  sine  8  Børn  i  dens  frugtbringende 
og  inspirerende  Lærdomme.  Selv  er  Str.  Thomsen  en  ærlig  og  pligtop- 
fyldende Sidste  Dages  Hellig  med  et  brændende  Vidnesbyrd  om  Evange- 
liets Sandhed.  Vi  beder  Herren  velsigne  denne  Søster  og  skænke  hende 
mange  gode  og  lykkelige  Aar. 

^Dødsfald: 

Den  25.  Maj  afgik  en  af  vore  gode,  trofaste  unge  Søstre,  Str.  Edith  Irene 
Larsen,  Aalborg  ved  Døden.  Str.  Edith  blev  født  i  Dahl  ved  Aalborg  den 

1.  Oct.  1915  som  Datter  af  Lars  og  Ane  Kirstine  Larsen.  Sir.  Edith  var 
en  ærlig  og  oprigtig  Sidste  Dages  Hellig,  en  kærlig  og  god  Pige,  som 
var  elsket  og  afholdt  af  alle,  som  kendte  hende.  Ære  være  hendes  Minde! 

Mandag  den  14.  Juli  døde  en  af  København  Grens  trofaste  ældre  Søstre, 
Str.  Mathilde  Amalie  Blomberg,  f.  Rasmussen.  Str.  Blomberg  blev  født  den 

2.  Aug.  1872  i  Aarhus  og  blev  Medlem  af  Jesu  Kristi  Kirke  den  5.  Juli 
1884.  Str.  Blomberg  var  en  sjælden  god  og  trofast  Sidste  Dages  Hellig 
elsket  og  afholdt  af  alle,  der  kendte  hende.  Hendes  Bisættelse  fra  Kirke- 
bygningen paa  Priorvej  formede  sig  da  ogsaa  som  en  sidste  ualminde- 
lig smuk  og  skøn  Hyldest  til  hende.  Ære  være  Str.  Blombergs  Minde! 

